Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
USA president Obama usub,
et kui Teheran rikub kokkulepet piirata oma tuumaprogrammi,
saab Iraani-vastased sanktsioonid taastada.
Taas tuumalepet Iraaniga rünnanud peaminister Netanyahu sõnul
ei arvesta poliitiline raamlepe, et Teheran rahastab terrorit.
Türgi president Erdogan kohtus Iraani kolleegi Rouhaniga.
Sõlmiti mitu lepingut
kahepoolsete suhete ja kaubanduse edendamiseks.
USA president Obama oli intervjuus ANP Raadiole veendunud,
et kui Teheran rikub kokkulepet piirata oma tuumaprogrammi,
saab Iraani-vastased sanktsioonid taastada.
Obama selgitas, et USA ja EL püüavad jõuda Iraaniga lepinguni,
mille järgi saab Iraanile sanktsioone kehtestada
ilma hääletuseta ÜRO Julgeolekunõukogus,
nii et Iraani liitlasest Venemaa ei saaks sellele vetot panna.
Sel nädalal avaldatud küsitluses lükkas Obama ümber Iisraeli nõude,
et Iraanile tuleks esitada leping, mis nõuab Iisraeli tunnustamist.
Peaminister Netanyahu lisas hiljuti uue nõudmise.
Tema sõnul peaks Iraan lõppleppes Iisraeli tunnustama.
Me mõlemad naeratame seda öeldes.
Diplomaatide meelest on see antud kõnelustel kohatu nõue,
kuigi iseseisvalt mõistlik.
Iraani tuumarelva mittesaamise sidumine
kontrollitavas lepingus Iisraeli tunnustamisega,
võrduks väitega, et me ei sõlmi lepet,
kui Iraani režiim täielikult ei muutu.
Ja see on minu meelest põhimõtteline väärarvamus.
Tahan selle teema juurde naasta.
Me ei taha, et Iraan tuumarelva saaks
just seetõttu, et ei saa arvestada režiimi loomuse muutumisega.
Just seepärast me ei tahagi, et nad tuumarelvad saaksid.
Kui Iraan muudaks end Saksamaaks või Rootsiks või Prantsusmaaks,
oleks meil teistsugune jutuajamine nende tuumainfrastruktuuri teemal.
Obama sõnul taaskehtestatakse Iraanile sanktsioonid,
kui Aatomienergia Agentuur leiab, et Teheran on lepingut rikkunud.
Peaminister Netanyahu ründas eile taas tuumalepet Iraaniga
ja viitas oma Twitteri kontol vastamata jäänud küsimustele.
Ta küsis, miks ei puuduta leping
Iraani mandritevaheliste rakettide programmi,
mille ainus eesmärk on kanda tuumapäid.
Samuti küsis Netanyahu,
kas sanktsioonid tühistatakse etappide kaupa, nagu P5+1 väidab,
või kõik korraga, nagu väidab Iraan.
Netanyahu sõnul ei takista miski Iraanil kasutamast 100 mln USD,
mis lepingu tulemusel vabaneb,
agressiooni ja terrori rahastamiseks Lähis-Idas.
New York Times kritiseeris Netanyahu käitumist
seoses Iraaniga sõlmitud lepinguga.
Juhtkirja väitel käitus Netanyahu nagu võiks tema üksi dikteerida
18-kuuliste kõneluste järel sündinud lepingu tingimusi,
kus osalesid ka USA, Inglismaa, Prantsusmaa, Saksamaa,
Venemaa ja Hiina. Ajalehe väitel suudab leping
potensiaalselt takistada Iraani tuumarelvahanked,
ja lepingu puudumine jätkaks olemasolevat olukorda,
kus Iraan oma tuumaprogrammi lihtsalt edasi arendab.
Ajal, kui Ankara-Teherani suhted
on olnud löögi all Jeemenis toimuva tõttu,
kus Iraan ja Türgi vastaspooli toetavad,
kohtus Türgi president Erdogan Iraani kolleegi Rouhaniga.
Otsustati tõhustada kahepoolseid ja kaubandussuhteid
ning sõlmiti mitu lepingut.
Erdogan on süüdistanud Iraani regiooni domineerimissoovis.
Mõned Iraani seadusandjad õhutasid Teherani visiiti tühistama.
Üks Iraani poliitik süüdistas Türgi presidenti
pürgimustes taastada Ottomani impeerium.
Analüütikute väitel hoitakse naaberriikide hõõrdumine ohjes
majandusliku sõltuvusega:
Türgi vajab Iraani gaasi;
Teheran, kelle majandus on halvatud tuumasanktsioonide tõttu,
vajab hädasti eksporditurge.
Pingete leevendamiseks maade vahel
õhutasid nii Rouhani kui Erdogan julgeolekule ja stabiilsusele Jeemenis.
Usume mõlemad, et tahame lõpetada
konflikti ja verevalamise Jeemenis
võimalikult kiiresti. Tahame näha täielikku relvarahu.
Teiste maade rünnakud Jeemenis peavad lõppema.
Koos relvarahuga
tuleb rajada julgeolek ja stabiilsus,
misjärel humanitaarabi ja toetus ehk taas võimalikuks muutuvad.
Teiste maade toel peaksid meie riigid suutma koostööd teha,
nii et suudaksime Jumala abiga kehtestada tingimused,
mis toovad rahu, stabiilsuse ja julgeoleku
ning laiapõhjalise valitsuse,
mis võimaldab Jeemenis kõikihõlmavat dialoogi.
Pühendunud sunniit Erdogan toetas saudide sõjalist algatust
šiiitlike houthi mässuliste vastu,
šiiitlik Iraan aga toetab avalikult huthi mässulisi.
Peaksime läbi rääkima
ja lõpetama koos selle verevalamise ja tapmise.
Peaksime vaenupooled kokku tooma
ja vaatama, kuidas saame aidata.
Veel Jeemenist -
USA kiirendab relvavedu saudide juhitud koalitsioonile,
mis võitleb Jeemenis šiiitlike houthi mässulistega.
Saudi pealinnas Riyadh'is viibiv USA välisministri asetäitja Blinken
õhutas kõiki poliitüksusi pühenduma nn poliitilise lahenduse konsensusele,
ja ütles, et Washington tõhustab luureinfovahetust
houthi-vastaste jõududega.
Saudi Araabia sõnum houthidele ja nende liitlastele on,
et nad ei saa Jeemenist jõuga üle sõita.
Selle jõupingutuse osana kiirendasime relvasaadetisi,
tõhustasime luureinfovahetust, ja lõime Saudi lahingukeskuses
ühise koordineerimisüksuse.
Sõda Jeemenis käib ilmselgelt sunniitide ja šiiitide vahel,
kes võitlevad võimu pärast regioonis.
Saudi Araabia juhib Lääne toetatud sunniitide, Iraan aga šiiitide liitu.
Hommikul pussitati Läänekaldal kaht iisraellast.
Üks neist sai väidetavalt tõsiselt, ja teine kergemalt viga.
Palestiina ründaja hukkus sündmuskohal.
Tõsises seisundis 20-aastane mees sai rünnakus pussilöögi kaela.
Intsident toimus juudi asunduse Shilo lähedal.
Pärast kohapeal saadud esmaabi viidi mees Jeruusalemma haiglasse.
Teine ohver olevat palestiinlasest ründaja maha lasknud.
Kaitsevaatlejate väitel on Iisraelis viimastel kuudel kasvanud
pussitamisrünnakute arv.
See oli teine pussitamine Läänekaldal ühe nädala sees.
Eelmisel neljapäeval pussitati Läänekalda põhjaosas IDF sõdurit.
Kergemalt viga saanud mehel
õnnestus palestiinlane väidetavalt kahjutuks teha.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Häid Pühi!
Kohtumiseni homme!
Tõlge: Monika Jaaguri